આ તાલીમ માંથી તેઓએ માર્કેટ સર્વે, માર્કેટીંગ મેનેજમેન્‍ટ, નાણાકીય સંચાલન, પ્રોજેકટ રિપોર્ટ, સરકારશ્રીની જુદી-જુદી યોજનાઓ વિશે એમ સફળ ઉધોગ સંચાલનના વિવિધ પાસાઓની વિષય નિસ્‍ષ્‍ણાંતો પાસેથી તલસ્‍પર્શી માહિતી મેળવવા સાથે સાથે સિધ્‍ધી પ્રેરણાની તાલીમ દરમ્‍યાન વિવિધ રમતો, લેકચરો દવારા "સ્‍વ" પરિચય પણ મેળવ્‍યો અને આમ પોતાનો આત્‍મવિશ્ર્વાસ દ્રઢ બન્‍યો. તાલીમ પૂર્ણ કર્યાબાદ તેમણે સી.ઇ.ડી-ભાવનગરના માર્ગદર્શન હેઠળ પીએમઇજીપી અંતર્ગત નાણાકિય સહાય મેળવવા માટે અરજી કરી અને શ્રી સાર્થકભાઇની પાત્રતા જોઇ યુનિયન બેંક ઓફ ઇન્‍ડીયા દવારા તેમને રૂ.૫,૦૦,૦૦૦/-ની નાણાકીય સહાયતા પ્રાપ્‍ત થઇ. તેથી શ્રી સાર્થકભાઇ દવેએ મે.સેફાયર હેલ્‍થ કેરના નામથી ૨૬, વિશ્ર્વકર્મા ઇન્‍ડ. એસ્‍ટેટ, ચિત્રા, ભાવનગર ખાતે ઓકટોબર-૨૦૧૫માં પોતાના એકમનો પ્રારંભ કરેલ છે. હાલમાં તેમાં ન્‍યુટ્રિશનલ ફુડ સપ્‍લીમેન્‍ટની વિવિધ આઇટમો જેવીકે એનર્જી પાવડર, ગ્‍લુકોઝ પાવડર ત્‍થા વિટામીન બી-૧૨, સપ્‍લીમેન્‍ટસ વિગેરેનું ઉત્‍પાદન કરે છે. ટુંકાગાળામાં તેમની પ્રોડકટો એ માર્કેટમાં માનભર્યુ સ્‍થાન મેળવ્‍યુ છે. ભવિષ્‍યમાં શ્રી સાર્થકભાઇ સ્‍કીન ક્રીમ અને વિવિધ પ્રકારની ટેબલેટ અને કેપ્‍સ્‍યુલનું ઉત્‍પાદન કરી ફાર્માસ્‍યુટીકલ અંગે નવા-નવા સોપાનો સર કરવા માંગે છે.